張居仁_(萬曆進士)

張居仁 ， 字叔廣 ， 號育華 ， 直隸真定府趙州 （ 今河北石家莊趙縣 ） 人 。 明朝政治人物 、 進士出身 。 父張時泰 ， 嘉靖四十三年甲子舉人 。 兄張居敬 ， 字伯簡 ， 號可齋 ， 隆慶元年丁卯舉人 ， 歴仕至陝西鞏昌府知府 、 莊浪道副使 。 居仁生而穎異 ， 七歲能詩文 ， 十八舉茂才 ， 中萬曆十三年 （ 1585年 ） 乙酉科舉人 ， 十七年 （ 1589年 ） 己丑科進士 ， 歴官至膠州知州 ， 忌者中之 ， 謫楚藩幕 。 隨大司馬李化龍徵播州楊應龍 ， 火攻海龍囤 ， 遂滅之磨盾 ， 草露布 ， 署稿尾曰 「 口吐血 ， 眼流血 ， 想是英雄肝膽裂 ， 一片赤心堅似鐵 。 」 以勞瘁卒 ， 敘功贈兵部職方司郎中 ， 予誥命 ， 立牌坊 ， 敕有司歲給粟贍其妻子 。